ที่มา <https://sites.google.com/site/tcas50361/-mmu-xawuth-lab-tcas/q-a-rwm-khatham-yxd-hit-rabb-tcas>

คำถาม : รับตรงต่างๆ เกณฑ์จะยังเหมือนเดิมของรุ่นพี่ไหม?

คำตอบ : หากพูดถึงวิชาการสอบ หลักๆในระบบ TCAS จะเน้นใช้ข้อสอบกลางคือ GAT,PAT,วิชาสามัญ เเละ O-NET ก้พอจะพูดได้ว่าเกณฑ์การคัดเลือกไม่ได้เปลี่ยน เเต่วิชาไหนไช้น้ำหนักเท่าไหร เเนะนำให้น้องๆ ตรวจสอบจากระเบียบการปัจจุบัน

คำถาม : สมัครรับตรงมากกว่า 1 โครงการได้ไหม?

คำตอบ : ต้องบอกก่อนว่าการสอบ TCAS เเละเเอดมินชั่นเเบบเดิมไม่เหมือนกันซะทีเดียว เเบบเดิมสอบเท่าไหร่ก็ได้จนกว่าจะพอ เเล้วมาเคลียริงเฮ้าส์ยืนยันสิทธิ์ 1 สิทธิ์ก่อนเเอดมิชชั่นเเค่รอบเดียว ส่วนในระบบใหม่ เเต่ละรอบสามารถสมัครได้มากกว่า 1 เเต่ถ้าสอบติดในรอบนั้นๆก้ต้องตัดสินใจว่าจะยืนยันหรือสละสิทธิ์ ถ้าเลือกยืนยันก้จะตีตราประทับเลยว่าเด็กคนนี้มีที่เรียนเเล้ว จะไปสมัครรอบอื่นอีกไม่ได้ ดั้งนั้นเราขอตอบว่าสมัครมากกว่า 1 โครงการได้ เเต่ถ้ามีรายชื่อสอบติดเเละยืนยันสิทธิ์จะสมัครมากกว่า 1 รอบไม่ได้

คำถาม : TCASเเบ่งรับสมัครตั้ง 5 รอบ สมัครรอบไหนดีสุด?

คำตอบ : ไม่มีรอบไหนดีสุดหรือเเย่ที่สุด เพราะการเปลี่ยนรูปเเบบปีเเรกไม่มีอะไรเเน่นอน ที่สำคัญข้อกำหนดเเต่ล่ะรอบก็เหมาะกับน้องๆ เเต่ละประเภท คนที่มีความสามารถพิเศษอาจจะรู้สึกว่าการรับด้วย Portfolio ดีที่สุดสำหรับเขา ดีกว่าการใช้คะเเนนกลางในขณะที่บางคนรู้สึกว่าใช้คะเเนนกลางก้เเฟร์ๆ ดีกว่าการสอบข้อเขียน

ที่มา <https://tcaster.net/2019/10/qatcas63%E0%B8%A3%E0%B8%AD%E0%B8%9A1%E0%B8%9E%E0%B8%AD%E0%B8%A3%E0%B9%8C%E0%B8%95/>

***Q1 : สามารถสมัครรอบพอร์ตได้กี่แห่งและมีโอกาสติดได้กี่แห่งหรอครับ?***

A1 : สามารถสมัครได้มากกว่า 1 แห่ง และมีโอกาสยื่นติดได้มากกว่า 1 แห่งครับ แต่สุดท้ายตอนเลือกยืนยันสิทธิ์เลือกได้เพียงแห่งเดียวนะครับ

.

***Q2 : ถ้ามีผลงานน้อย + ทำพอร์ตไม่สวย … จะมีโอกาสติดรอบพอร์ตไหมครับ?***

A2 : มีโอกาสติดครับ ถ้าผลงานที่ส่งไปตามตามที่โครงการ / คณะ / สถาบันนั้นๆกำหนด

.

***Q3 : พอร์ตฟอลิโอต้องส่งแค่ 10 หน้าเท่านั้นหรอครับ?***

A3 : แต่ละสถาบันกำหนดให้ส่งพอร์ตในรูปแบบที่แตกต่างกันออกไปครับ แนะนำให้ตรวจสอบข้อมูลในคณะ/สถาบันที่สนใจโดยตรงครับ (แต่ส่วนใหญ่กำหนดให้ส่ง 10 หน้าครับ)

.

***Q4 : ถ้าสถาบันกำหนดให้ยื่นพอร์ต 10 หน้า ใน 10 หน้านั้นต้องมีอะไรบ้างครับ นับรวมหน้าปก คำนำใน 10 หน้านั้นด้วยไหม?***

A4 : ถ้าสถาบันที่กำหนดมาแล้วว่า 10 หน้านั้นเขาต้องการอะไรบ้างก็ทำตามที่เขากำหนดได้เลยครับ แต่ถ้าทางสถาบันเขาไม่ได้กำหนดมาว่า 10 หน้านั้นต้องมีอะไรบ้าง เราก็ใส่ 10 หน้าตามความเหมาะสมตามวิจารณญาณของเราเองได้เลยครับ

.

***Q5 : ควรปริ้นท์พอร์ต 10 หน้า เตรียมไว้ก่อนเลยมั้ยครับ?***

A5 : แนะนำว่าอย่าเพิ่งรีบปริ้นท์พอร์ตครับ รอข้อมูลการรับสมัครที่ชัดเจนจากสถาบันก่อนนะครับ

.

***Q6 : ขั้นตอนที่ต้องส่งเอกสาร (เกียรติบัตร) ต้องส่งเอกสารฉบับจริงเลยรึเปล่าครับ?***

A6 : ‘‘สถาบันส่วนใหญ่’’ มักกำหนดให้ส่ง / Upload เอกสารในรูปแบบฉบับสำเนา (สี) ครับ

.

***Q7 : สมมติว่าสมัครไปหลายโครงการ แต่ ถ้า ม. กำหนดให้สอบสัมภาษณ์วันเวลาเดียวกัน จะทำยังไงดีครับ?***

A7 : ถ้าถึงตอนนั้นจริงๆก็ต้องเลือกไปสอบสัมภาษณ์ 1 แห่งครับ แนะนำให้ตรวจสอบกำหนดการให้รอบคอบก่อนทำการสมัครนะครับ

.

***Q8 : จะส่งเอกสาร / ผลงาน (เกียรติบัตร) / Portfolio ได้ในช่องทางไหนบ้างครับ ?***

A8 : แต่ละสถาบันกำหนดให้ส่งพอร์ตในวิธีที่แตกต่างกันออกไปครับ แนะนำให้ตรวจสอบข้อมูลในคณะ/สถาบันที่สนใจโดยตรง เขาจะระบุไว้ชัดเจนครับ (โดยทั่วไปมักกำหนด 3 วิธีนี้)

1. Upload file เอกสาร (สถาบันส่วนใหญ่นิยมใช้วิธีนี้)
2. ส่งทางไปรษณีย์ ตามที่อยู่ที่กำหนด
3. ส่งด้วยตนเอง (หรือนำไปด้วยในวันสอบสัมภาษณ์)

.

***Q9 : เด็กซิ่วมีสิทธิ์สมัครในรอบพอร์ตบ้างไหมครับ?***

A9 : มีครับ  แต่อาจมีโครงการที่เปิดรับจำนวนไม่มาก (ต้อง Check คุณสมบัติ เช่น สำเร็จการศึกษาชั้น ม.6) แนะนำให้ตรวจสอบในหน้าคุณสมบัติของระเบียบการรับสมัครของคณะ/สถาบันที่สนใจโดยตรง เขาจะระบุไว้ชัดเจนครับ

.

***Q10 : ผลงานที่จะใช้ยื่นในรอบพอร์ตปีนี้ จะใช้ผลงานของ ม.ต้น ได้ไหมครับ?***

A10 : แนะนำว่าควรเป็นผลงานในระดับชั้น ม.ปลาย  และอายุของผลงานที่ยื่นควรจะอยู่ในช่วง 1 – 3 ปีนะครับ เพราะสถาบันส่วนใหญ่กำหนดพิจารณาผลงานในช่วง ม.ปลาย ครับ

.

***Q11 : ค่าสมัครยื่นพอร์ต TCAS ปีนี้ ต้องเตรียมเงินไว้กี่บาทหรอครับ?***

A11 : ภาพรวมจากระเบียบการรับสมัครประกาศกำหนดไว้ราวๆประมาณ 200 – 500 บาทครับ

.

***Q12 : สมัครยื่นพอร์ต ต้องสมัครทางไหนหรอครับ?***

A12 : ขั้นตอนแรกเพื่อนๆต้องเข้าไปลงทะเบียนสร้าง Username และ Password ใน www.mytcas.com ก่อนครับ หลังจากนั้นเข้าไปลงทะเบียนสมัครตามเว็บไซต์คณะ/สถาบันที่เราสนใจจะยื่นพอร์ตครับ

ที่มา enttrong

TCAS คืออะไร ?

* **TCAS** หรือ **Thai University Central Admission System** เป็นระบบที่ใช้คัดเลือกบุคคลเข้าศึกษาต่อในระดับอุดมศึกษาล่าสุด ([TCAS64](https://www.enttrong.com/tcas/tcas64))

ระบบ TCAS มีขึ้นมาเพื่ออะไร ?

* ต้องการลดการกีดกันที่นั่งของผู้คัดเลือก ลดค่าใช้จ่ายในการสมัคร รวมไปถึงจัดระเบียบการรับสมัครของแต่ละสถาบันให้เรียบร้อยมากขึ้นด้วย

จัดระเบียบ ?

* ใช่ มีการจัดให้เป็นระบบระเบียบมากขึ้น ยกตัวอย่างเช่น
  + มหาวิทยาลัย A รับสมัครและคัดเลือกโดยใช้วิธีการสอบใน **“ช่วงต้น”** ของการรับสมัครทั้งหมดของปีการศึกษา
  + มหาวิทยาลัย B รับสมัครและคัดเลือกโดยใช้วิธีการสอบใน **“ช่วงกลาง”** ของการรับสมัครทั้งหมดของปีการศึกษา
  + มหาวิทยาลัย C รับสมัครและคัดเลือกโดยใช้วิธีการสอบใน **“ช่วงปลาย”** ของการรับสมัครทั้งหมดของปีการศึกษา
* จะเห็นได้ว่าทั้ง 3 สถาบันนี้ใช้วิธีการคัดเลือกที่คล้ายคลึงกันนั่นคือ การสอบ แต่จะแตกต่างกันในช่วงเวลารับสมัคร ฉะนั้น ในระบบ TCAS จึงมีการกำหนดช่วงเวลาในการคัดเลือก ตามแต่ละรูปแบบไป เพื่อให้เหมาะสมกับช่วงเวลาต่างๆ

ตามแต่ละรูปแบบ ? แสดงว่าไม่ได้มีแค่รูปแบบการสอบอย่างเดียว ?

* ใช่แล้ว นอกจากจะใช้วิธีการสอบเพื่อคัดเลือกแล้ว สถาบันต่างๆ ยังมีวิธีอื่นที่ใช้ในการคัดเลือกอีกด้วย ไม่ว่าจะเป็น
  + ยื่นผลการเรียน
  + ยื่นผลงานต่างๆ ทั้งในรูปแบบกิจกรรมที่ได้ทำในช่วงมัธยม หรือผลงานอื่นๆ เฉพาะด้าน
  + ทดสอบความสามารถพิเศษ เช่น ดนตรี กีฬา นาฏศิลป์ หรืออื่นๆ เฉพาะทาง
  + การสอบคัดเลือกด้วยข้อสอบของสถาบันนั้นๆเอง หรือกลุ่มการสอบต่างๆ อย่าง กสพท.
  + หรือแม้กระทั่งการใช้คะแนนสอบต่างๆยื่น เช่น GAT/PAT วิชาสามัญ หรืออื่นๆ เฉพาะทาง ก็ยังมีอยู่เช่นกัน

TCAS จะมีการคัดเลือกในช่วงเวลาไหนบ้าง ?

* จากที่ผ่านมาจะแบ่งเป็น 5 รอบดังนี้
  1. **รอบรับตรงแบบยื่นพอร์ตฟอลิโอ (Portfolio)** – ที่จะเน้นไปทางการยื่นผลงานของตนเองเป็นหลัก
  2. **รอบรับตรงแบบโควตา** – ที่จะเน้นให้สิทธิ์ผู้สมัครเฉพาะกลุ่มไป เช่นพื้นที่การสมัคร โดยอาจมีการคัดเลือกทั้งข้อเขียน และ/หรือ ปฏิบัติ ซึ่งขึ้นกับแต่ละมหาวิทยาลัย
  3. (ในปีการศึกษา 2564 ถูกรวมไปกับรอบ Admission แล้ว)
  4. **รอบแอดมิชชั่น (Admission)** – เป็นรอบที่ให้สมัครที่ระบบเดียวกันเหมือนกัน แต่จะใช้เกณฑ์คะแนนอย่าง เกรด O-NET GAT/PAT มาเป็นตัวคัดเลือก
  5. **รอบรับตรงอิสระ** – เป็นรอบที่เปิดให้มหาวิทยาลัยเปิดรับสมัครเอง ใช้เกณฑ์ของตนเอง โดยที่มหาวิทยาลัยสามารถกำหนดรูปแบบการคัดเลือกได้อย่างอิสระ

ดูเหมือนผู้สมัครจะมีโอกาสมากขึ้น

* ใช่เลย ถึงแม้บางคนจะเรียนไม่เก่งในห้องเรียน แต่หากมีความสามารถพิเศษ หรือผลงานต่างๆ ก็มีโอกาสเข้าศึกษาต่อได้ หรือบางคนที่มีทักษะการเรียนที่เก่งอยู่แล้ว ก็มีสนามสอบพร้อมให้คัดเลือกเช่นกัน

มีบ้างไหม ที่บางสถาบันไม่เข้าร่วมกับระบบ TCAS ?

* มีเช่นกัน แต่ส่วนใหญ่ราว 95% เข้าร่วม ดูเพิ่มเติมที่ ([รับตรง64](https://www.enttrong.com/direct/direct64))

สถาบันที่ไม่เข้าร่วมระบบ ใช้เกณฑ์อะไรในการคัดเลือก ?

* คล้ายๆกับที่กล่าวมาในข้างต้น ทั้งโควตา และสอบคัดเลือก ซึ่งขึ้นอยู่กับดุลยพินิจของแต่ละสถาบันนั้นๆ ทั้งรูปแบบ และเวลาการสมัคร

ทราบได้อย่างไรว่าโครงการไหนเข้าร่วมระบบ TCAS หรือไม่เข้าร่วม ?

* ดูได้จากระเบียบการรับสมัครที่ประกาศออกมาของแต่ละโครงการ

ติดตามข่าวรับการสมัครได้จากไหนบ้าง ?

* ติดตามที่เว็บไซต์ของมหาวิทยาลัยที่ตนเองสนใจก็ได้
* หรือ ติดตามที่เว็บไซต์เอนท์ตรง.คอม ([www.enttrong.com](https://www.enttrong.com/)) ก็ได้เช่นกัน ซึ่งจะมีข่าวประกาศออกมาเรื่อยๆ ทั้งโครงการที่อยู่ในระบบ TCAS และไม่ได้อยู่ในระบบ TCAS

มีลิ้งเฉพาะของปีการศึกษา 2564 ไหม ?

* [www.enttrong.com/tcas/tcas64](https://www.enttrong.com/tcas/tcas64)

มีอะไรอยากจะแนะนำไหม ?

* พยายามติดตามข่าวสาร และทำความเข้าใจอยู่เรื่อยๆ ขวนขวายด้วยตนเองให้มากที่สุดเท่าที่จะทำได้ ไม่ว่าประกาศข่าวปีเก่าๆที่เคยประกาศไปแล้วเพื่อที่จะใช้ดูเป็นแนวทาง ([www.enttrong.com/cloud](https://www.enttrong.com/cloud)) หรือประกาศข่าวใหม่ๆเพิ่งที่จะประกาศออกมา เพราะสุดท้ายแล้วผลประโยชน์ทั้งหมดที่เราทำ ก็จะตกมาอยู่ที่ตัวเราเอง

...อ้างอิง <https://www.enttrong.com/tcas>

ที่มา <https://www.dek-d.com/tcas/55922/>

**1. มีอะไรที่เด็กซิ่วต้องปรับข้อมูลใหม่บ้าง**  
                 **ตอบ**ตอนนี้สิ่งที่อยากให้น้องๆ เด็กซิ่วปรับข้อมูลใหม่คือ TCAS64 จะลดเหลือการรับ 4 รอบ โดยที่ รอบ 3 (รับตรงร่วมกัน แบบเดิม) และรอบ 4 (แอดมิชชั่น แบบเดิม) จะรวมการบริหารให้อยู่ในรอบเดียวกัน และเรียกว่ารอบ Admission โดยจะมี 2 รูปแบบย่อย คือ เกณฑ์การรับแบบ Admission 1 และ เกณฑ์การรับแบบ Admission 2 ค่ะ  
                 รอบ 3 Admission (Admission 1)  = รอบ 3 รับตรงร่วมกัน (เดิม)  
                 รอบ 3 Admission (Admission 2) = รอบ 4 แอดมิชชั่น (เดิม)

**2. เด็กซิ่วยังสมัคร TCAS64 ได้ใช่มั้ย และสมัครรอบไหนได้บ้าง**  
                 **ตอบ** ได้ค่ะ เด็กซิ่วยังมีสิทธิ์สมัคร TCAS64 ได้ตามปกติ แต่อาจจะไม่ใช่หรือทุกโครงการค่ะ รอบที่สมัครได้แน่ๆ คือรอบ 3 (Admission 2) แต่ในรอบ 1, 2 และ 3 (Admission 1) ต้องดูเป็นรายคณะ เพราะมีทั้งโครงการที่เด็กซิ่วสมัครได้และสมัครไม่ได้

**3. เด็กซิ่วต้องสอบ GAT PAT, O-NET, วิชาสามัญ ใหม่มั้ย**  
                  **ตอบ**- GAT PAT ปกติมีอายุ 2 ปี ในรอบ 3 (Admission 2) สามารถใช้คะแนนเดิมได้ โดยจะดึงคะแนนที่ดีที่สุดของแต่ละวิชามาใช้ ส่วนในรอบ 3 (Admission 1) ต้องดูระเบียบการ เพราะอาจกำหนดให้ใช้คะแนนปีต่อปี  
                  - O-NET สอบได้ครั้งเดียว ใช้ตลอดชีวิต ไม่ต้องสอบใหม่  
                  - วิชาสามัญ มีอายุ 1 ปี ต้องสอบใหม่ทุกปีอยู่แล้วค่ะ

**4. เด็กซิ่วกับ คณิต 2 และ วิทย์ทั่วไป ใน TCAS64**  
                  **ตอบ** จากข้อที่ 2 ประเด็นที่เป็นข้อสงสัยในปีนี้ คือ มีการเปลี่ยนวิชาสอบในปี 64 จะใช้คะแนน O-NET คณิตศาสตร์ แทน คณิตศาสตร์ 2 (วิชาสามัญ) และใช้ O-NET วิทยาศาสตร์ แทนวิชาวิทยาศาสตร์ทั่วไป (วิชาสามัญ) เด็กซิ่วจะต้องสมัคร O-NET ใหม่หรือไม่... คำตอบคือ **"ไม่ต้องสอบ O-NET ใหม่"**เพราะไม่สามารถสอบใหม่ได้แล้ว แต่สิ่งที่ต้องทำคือ หากต้องใช้ 2 วิชาดังกล่าว ก็จะต้องสมัคร "คณิตศาสตร์ 2" และ "วิทยาศาสตร์ทั่วไป" เหมือนเดิม แต่จะได้ไปสอบพร้อมกับ น้องๆ ม.6 ในห้องสอบ O-NET ค่ะ ในประเด็นนี้ พี่ๆ เว็บเด็กดีจะสอบถามเพิ่มเติมเรื่องขั้นตอนและวิธีการสอบให้ค่ะ  
   
**5. เด็กซิ่วต้องลงทะเบียน Mytcas ใหม่มั้ย**  
                  **ตอบ** ถ้าเป็นเด็กซิ่วที่เคยลงทะเบียน Mytcas มาแล้ว ก็ไม่ต้องลงใหม่ค่ะ เข้าด้วยข้อมูล user และ password เดิมได้เลย ถ้าลืมให้กดลืมรหัสผ่านและทำตามขั้นตอน ส่วนเด็กซิ่วที่ยังไม่เคยลงทะเบียน Mytcas ไว้ตอนอยู่ ม.6 จะต้องลงทะเบียนก่อนค่ะ จึงจะดำเนินการตามขั้นตอนในรอบต่างๆ ของ ทปอ. ได้

**6. เด็กซิ่วกับการใช้ O-NET ใน กสพท**  
                  **ตอบ** รายละเอียด กสพท ยังไม่ประกาศออกมา แต่หากไม่มีการเปลี่ยนแปลงอะไร เด็กซิ่วก็จะไม่ใช้คะแนน O-NET เหมือนเดิมค่ะ แต่ที่ห้ามลืมเด็ดขาดคือ จะต้องสมัครสอบวิชาเฉพาะแพทย์ และ วิชาสามัญ ใหม่ด้วยค่ะ

**7. เด็กซิ่วใช้เกรดกี่เทอม**  
                  **ตอบ** โครงการไหนที่ใช้ GPAX มาเป็นองค์ประกอบในการคัดเลือกด้วย เด็กซิ่วจะต้องใช้ GPAX 6 เทอม หรือ GPAX ตลอดหลักสูตรนั่นเอง (ต่อให้ระบุให้น้องๆ ม.6 ใช้ 4 เทอม แต่เด็กซิ่วยังไงก็ใช้ 6 เทอมค่ะ)

**8. เด็กซิ่วต้องลาออกก่อนมั้ย**  
                  **ตอบ** เป็นคำถามยอดฮิตเลยค่ะ อันดับแรกแนะนำให้ดูจากระเบียบการนั้นๆ ว่ามีข้อกำหนดเรื่องการลาออกหรือไม่ เช่น ต้องลาออกก่อนวันไหน หรือ ข้อกำหนดเรื่องคณะเรียน อย่างคณะเภสัชฯ ถ้าจะไปเภสัชฯ สถาบันอื่นในรอบแอดมิชชั่น ก็จะต้องลาออกก่อน

                  ส่วนคณะอื่นๆ รอบอื่นๆ นอกเหนือจากเงื่อนไขข้างต้น สามารถสอบให้ติด สัมภาษณ์ให้ผ่าน แล้วค่อยทำเรื่องลาออกก่อนขึ้นทะเบียนนักศึกษาที่ใหม่ก็ได้ค่ะ แต่ก็อย่าลืมดูเวลาด้วยนะคะ อย่าให้กระชั้นกับวันขึ้นทะเบียนที่ใหม่มากเกินไป

**9. หลักฐานการสมัครของเด็กซิ่วใช้อะไรบ้าง**  
                  **ตอบ** ถ้าหลักฐานทั่วไป สามารถใช้แบบเดียวกับตอนเราอยู่ ม.6 ได้เลย เช่น บัตรประชาชน, สำเนาทะเบียนบ้าน, ปพ.1  
                  แต่วุฒิการศึกษา ก็จะต้องใช้ใบประกาศนียบัตรจบ ม.6 (ปพ.2)  (ถ้า ม.6 ส่วนนี้จะใช้ ปพ.7 ที่เป็นใบรับรองการเป็นนักเรียน)

เว็บไซต์ที่เกี่ยวข้อง  :  [www.tcas.in.th](https://tcas.in.th/)

ที่มา <https://www.dek-d.com/tcas/55187/>

**Q: ยืนยันสิทธิ์ รอบ 1 ไปแล้ว จะสมัครรอบ 3 ได้ไหม**

A: ทำได้ แต่ต้องไปทำการ "สละสิทธิ์" ก่อนในวันที่ 24 - 25 เมษายน 63 ก่อน โดยระบบจะคืนสิทธิ์ให้ทันที น้องๆ ก็จะมีเวลาสมัครได้ถึง 24 - 27 เมษายน 63

**Q: ตอนนี้ติดรอบ 2 แล้ว ยังไม่ได้ยืนยันสิทธิ์ จะสมัครรอบ 3 ได้ไหม**

A: คำตอบคือ สมัครได้ แต่! ถ้าวันที่ 22 - 23 เมษายน 63 ได้เข้าระบบไปยืนยันสิทธิ์ รอบ 2 การสมัครรอบ 3 ก็จะถือว่าเป็นโมฆะไป หรือพูดง่ายๆ ว่าโดนตัดสิทธิ์รอบ 3 ไปอัตโนมัติ (ถ้าชำระค่าสมัครแล้ว จะไม่ได้เงินคืนนะ)

**Q: ถ้า 22 - 23 เมษายนนี้ ยืนยันสิทธิ์รอบ 2 ไปแล้ว เกิดเปลี่ยนใจไปสมัครรอบ 3 ได้ไหม**

A: ทำได้ แต่ต้องไป "สละสิทธิ์" ในวันที่ 24 - 25 เมษายน 63 ทั้งนี้คนที่จะสามารถสละสิทธิ์ได้ ต้องเป็นคนที่ไม่เคยยืนยันสิทธิ์ รอบ 1 และ สละสิทธิ์ รอบ 1 เพื่อไปสมัครรอบ 2 มาก่อน

              ปล. สำหรับคนที่ผ่านการคัดเลือก รอบ 2 พี่แนนนี่ขอแนะนำว่า ให้น้องๆ ตัดสินใจให้รอบคอบ ก่อนที่จะทำการยืนยันสิทธิ์ในวันที่ 22 - 23 เมษายนนี้ จะดีกว่าค่ะ

**Q: คะแนน/เกรด ไม่ถึงเกณฑ์ขั้นต่ำ ขาด 1 คะแนน ยื่นสมัครได้**

A: ถ้าถามว่า สมัครได้ไหม ตอบเลยว่าทำได้! แต่พี่จะไม่แนะนำให้สมัคร เพราะจะทำให้เสียอันดับไปฟรีๆ คนที่คะแนนไม่ถึงเกฑณ์จะเหมือนกับว่า คุณสมบัติไม่ครบ จะไม่ถูกนำไปพิจารณาคัดเลือก แม้ว่าคะแนนวิชาอื่นๆ จะสูงมากก็ตาม

**Q: ค่าสมัครรอบ 3 เท่าไหร่**

A: อันดับละ 100 บาท สมัครเท่าไหร่จ่ายเท่านั้น + ค่าส่วนกลาง 50 บาท รวมสูงสุด 650 บาท

**Q: จ่ายค่าสมัครทางไหนได้บ้าง**

A: มี 3 ทางให้เลือก 1) เซเว่น หรือ counter service 2) mobile banking (QR code/Bar code) 3) บัตรเครดิต

**Q: ไม่ปริ้นท์เอกสารไปจ่ายเงินได้ไหม**

A: ได้ค่ะ แต่ถ้าไปจ่ายที่เซเว่น หรือ counter service ปริ้นท์ไปดีกว่าค่ะ กันข้อผิดพลาดที่อาจจะเกิดขึ้น

**Q: จ่ายเงินได้ถึงเมื่อไหร่**

A: วันรับสมัครวันสุดท้าย 27 เมษายน 63 แต่ภายใน 23.29 น. (ก่อนปิดระบบรับสมัคร)

**Q: สาขาวิชา A เป็นรับแบบใช้ PAT 1 กับ PAT 7 มีคะแนนทั้ง 2 อย่าง ยื่นทั้งคู่ได้ไหม**

A: ตรงนี้ขึ้นอยู่กับสาขาวิชาค่ะ ถ้าเปิดรับแยกกัน คนละรหัสกัน ก็สามารถสมัครได้ แต่ถ้าเปิดรับรวมกันก็ต้องเลือกอย่างใดอย่างหนึ่งเท่านั้น

**Q: สมัครแล้ว จ่ายเงินแล้ว เปลี่ยนสาขา/อันดับ ทำได้ไหม**

A: ได้ค่ะ น้องๆ ที่จ่ายเงินแล้ว สามารถเข้าเปลี่ยนสาขาวิชาได้ หรือสลับอันดับ กี่ครั้งก็ได้ จนกว่าจะถึงเวลา 23.59 น. ของวันรับสมัครวันสุดท้าย และถ้าโอเคแล้ว อย่าลืม! "กดยืนยันการเลือกสาขา" ด้วย แต่ต้องระวัง เพราะน้องๆ จะกดยืนยันการเลือกสาขาวิชา ได้แค่ 3 ครั้งเท่านั้น

**Q: สมัครแล้ว จ่ายเงินแล้ว 4 สาขาวิชา อยากเพิ่มสาขาวิชาอีกได้ไหม**

A: ได้ค่ะ เข้าไปเพิ่มสาขาวิชา แล้วก็ไปชำระเงินเพิ่มเฉพาะสาขาวิชาที่สมัครเพิ่ม เช่น สมัครไปแล้ว 2 สาขาวิชา จ่ายเงินไป 250 บาท สมัครเพิ่ม 2 สาขาวิชา ก็ไปจ่ายเงินเพิ่ม 100 บาท เท่านั้น

**Q: จ่ายค่าสมัครแล้ว สถานะขึ้นแล้ว ถือว่าสมัครเสร็จแล้วใช่ไหม**

A: การสมัครจะสมบูรณ์ ก็ต่อเมื่อ จ่ายเงินแล้ว สถานะขึ้นแล้ว และ "กดยืนยันสาขาวิชา" (ถ้ายืนยันแล้ว จะกดปริ้นท์ใบสมัครได้)

**Q: ใบเสร็จ ต้องเก็บไว้ไหม**

A: เก็บค่ะ หลักฐานทุกอย่างเก็บไว้ให้หมด ทั้งใบสมัคร ใบชำระเงินและใบเสร็จ เก็บไว้ให้ดีดีเลย รวมถึงรหัสผ่าน Password ด้วย

ที่มา: <https://www.dek-d.com/tcas/55907/>

## **การเปลี่ยนแปลงของ TCAS64**

* การรวมรอบการสมัคร Admission 1 & 2
* สละสิทธิ์ในระบบ 2 ช่วง คือ รอบ Portfolio & Quota จากเดิม 4 ช่วง
* มหาวิทยาลัย/สถาบัน รับสมัครสอบ Portfolio & Quota ได้อย่างอิสระ แต่ส่งชื่อเคลียริงเฮาส์ตามเวลาที่กำหนด คือ ไม่กำหนดช่วงรับสมัครเหมือนอย่างเดิม
* ปรับเนื้อหาข้อสอบ มอบหมาย สสวท. ออกข้อสอบ 7 รายวิชา


## ****รูปแบบและรอบการสมัครคัดเลือก****

                  เนื่องจากผลกระทบจาก Covid -19 ทำให้มีการเลื่อนเปิดเทอมและการจัดการเรียนการสอน การดำเนินการ TCAS      จึงปรับตามไปด้วย รูปแบบนั้นยังมี 5 รูปแบบเหมือนเดิม แต่ลดให้เหลือ 4 รอบ คือ

                  รูปแบบที่ 1 Portfolio เน้นความสามารถที่โดดเด่น (ทำพอร์ตฟอลิโอ 10 หน้า ไม่รวมปก ไม่เน้นความสวยงาม เน้นเนื้อหา) แนะนำว่า ถ้าสมัครหลายมหาวิทยาลัย ไม่ควรใช้ Portfolio เล่มเดียวกัน เพราะแต่ละสถาบัน อาจมีสิ่งที่กำหนดต่างกัน ควรทำให้เหมาะสมกับมหาวิทยาลัย   
                  รูปแบบที่ 2 โควตา เน้นคนในพื้นที่ ใช้คะแนนสอบส่วนกลาง หรือ มหาวิทยาลัยจัดสอบเอง รวมถึงใช้คะแนน GPAX 5 หรือ 6 ภาคการศึกษา  
                  รูปแบบที่ 3 Admission 1 เน้นการสอบจากส่วนกลาง (สทศ. และ กสพท) กสพท ยังอยู่ในรอบนี้เหมือนเดิม การเลือกคณะในรอบนี้ จะต้องเลือกแบบเรียงลำดับ การยืนยันสิทธิ์เป็น Auto Clearing  เกณฑ์ในรอบนี้ จะต้องส่งมหาวิทยาลัยไปประมวลผล  
                  รูปแบบที่ 4 Admission 2 เน้นการเรียนในชั้นเรียน แบ่งเกณฑ์เป็น 10 กลุ่มเหมือนเดิม แต่มีการเปลี่ยนแปลงเกณฑ์คณะสัตวแพทยศาสตร์ โดยการเพิ่มมาใช้ PAT 1 10% และไปลดคะแนน PAT 2 จาก 30% เหลือ 20%  
                  รูปแบบที่ 5 Direct Admission เน้นคนที่ยังไม่มีที่เรียน มหาวิทยาลัยกำหนดเกณฑ์อย่างอิสระ

                           แม้จะมี 5 รูปแบบ แต่ Admission 1 และ Admission 2 จะรวมการบริหารจัดการ    โดยยื่นจัดอันดับพร้อมกัน แต่จะใช้เกณฑ์ของแต่ละรอบ  **โดยเลือกได้สูงสุด 10 อันดับ!**เช่น  
                        อันดับ 1 เลือกวิศวะฯ จุฬาฯ เกณฑ์ของ Admission 1  
                      อันดับ 2 เลือกวิศวะฯ จุฬาฯ เกณฑ์ของ Admission 2  
                            อันดับ 3 เลือกวิศวะฯ ม.เกษตรฯ เกณฑ์ของ Admission 2

## ****2. กำหนดการ TCAS64****

****

### **รอบ Portfolio**

รับสมัคร : สถาบันกำหนด  
ส่งรายชื่อผู้สมัครและผ่านการคัดเลือก : 19-20 ก.พ.64  
ประกาศรายชื่อผู้ผ่านการคัดเลือก  : 22 ก.พ.46  
ยืนยันสิทธิ์ในระบบ : 22-23 ก.พ.64  
สละสิทธิ์ในระบบ : 24-25 ก.พ. 64  
สถาบันประกาศรายชื่อผู้ยืนยันสิทธิ์ : 27 ก.พ.64

### **รอบ โควตา**

รับสมัคร : สถาบันกำหนด  
ส่งรายชื่อผู้สมัครและผ่านการคัดเลือก :  8 พ.ค. 64  
ประกาศรายชื่อผู้ผ่านการคัดเลือก  : 10 พ.ค. 64  
ยืนยันสิทธิ์ในระบบ : 10-11 พ.ค.64  
สละสิทธิ์ในระบบ : 12-13 พ.ค. 64  
สถาบันประกาศรายชื่อผู้ยืนยันสิทธิ์ : 15 พ.ค. 64

### **รอบ Admission**

รับสมัคร :  7-15 พ.ค. 64  
Ranking ผู้สมัคร : 17-20 พ.ค. 64  
ส่ง Ranking เข้าระบบ : 21 พ.ค. 64  
Sorting ครั้งที่ 1 : 22 - 25 พ.ค. 64  
ประกาศผลแอดมิชชั่นครั้งที่ 1 : 26 พ.ค. 64  
ยืนยันสิทธิ์ในระบบ : 26-27 พ.ค. 64  
Sorting ครั้งที่ 2 : 28-31 พ.ค. 64  
ประกาศผลแอดมิชชั่นครั้งที่ 2 : 1 มิ.ย.64 (ไม่ต้องยืนยันสิทธิ์ในระบบ)  
สัมภาษณ์และตรวจร่างกาย : 4-8 มิ.ย.64  
ส่งผลการสัมภาษณ์และตรวจร่างกาย : 9 มิ.ย. 64  
ประกาศรายชื่อผู้ยืนยันสิทธิ์ : 10 มิ.ย. 64  
**\*\*\*\*ค่าสมัคร อันดับแรก 150 บาท อันดับ 2-4 เพิ่มอันดับละ 50 บาท อันดับ 5 เป็นต้นไป เพิ่มอันดับละ 100 บาท รวมสูงสุด 900 บาท ยกตัวอย่าง    น้อง A สมัคร 6 อันดับ จะต้องเสียค่าสมัคร 150+50+50+50+100+100 = 500 บาท\*\*\*\*\***

### **รอบ Direct Admission**

รับสมัครและยืนยันสิทธิ์ : สถาบันกำหนด

## ****3. การยืนยันสิทธิ์ในรอบ 3****

**3.1 กรณีที่ผ่านการคัดเลือกในอันดับที่ 1 มี 2 ทางเลือกคือ**  
(1) ยืนยันสิทธิ์ในสาขาที่ผ่านการคัดเลือก  
(2) ไม่ใช้สิทธิ์ในสาขาที่ผ่านการคัดเลือก  
  
**3.2 กรณีที่ผ่านการคัดเลือกในอันดับอื่นๆ มี 3 ทางเลือกคือ**  
(1) ยืนยันสิทธิ์ในสาขาที่ผ่านการคัดเลือกและไม่ขอประมวลผลใหม่  
(2) ขอรับการประมวลผลครั้งที่ 2  โดยจะต้องเลือกอันดับที่ต้องการประมวลผลใหม่ (เลือกได้มากกว่า 1 อันดับ) โดยที่ถ้าต้องการอันดับเดิมด้วย ก็จะต้องเลือกอันดับที่ติดเดิมไว้ด้วย เช่น ติดอันดับ 10 แต่ต้องการประมวลผลครั้งที่ 2 ในอันดับ 1-5 แต่อยากเซฟอันดับเดิมไว้ด้วย ก็จะต้องเลือก อันดับ 1, 2 , 3, 4, 5 และ 10  
(3) ไม่ขอใช้สิทธิ์ในสาขาที่ไดเและไม่ขอรับการประมวลผลครั้งที่ 2  
  
**3.3 ผู้ไม่ผ่านการคัดเลือกในการประกาศผลครั้งที่ 1 มี 2 ทางเลือก คือ**  
(1) ไม่ขอรับการประมวลผลครั้งที่ 2  
(2) ขอรับการประมวลผลครั้งที่ 2 โดยจะต้องเลือกอันดับที่ต้องการประมวลผลใหม่ (เลือกได้มากกว่า 1 อันดับ)  
  
**\*\*\*ระวัง ในการประมวลผลครั้งที่ 2 จะไม่สามารถสละสิทธิ์ได้ ติดแล้วต้องเรียนเลย\*\*\*\***

## ****4. การสละสิทธิ์****

-สละสิทธิ์ ยังใช้กฎสละสิทธิ์ 1 ครั้งเหมือนเดิม  
- ผู้ที่ยืนยันสิทธิ์ในระบบ TCAS แล้วเปลี่ยนใจไม่อยากเข้าเรียน ต้องกดสละสิทธิ์ในระบบ TCAS ตามช่วงเวลาที่กำหนด  
- ยืนยันสิทธิ์ในรอบ Portfolio สามารถเลือกสละสิทธิ์ได้ 2 ช่วงเวลา  
- ยืนยันสิทธิ์ในรอบโควตา สามารถเลือกสละสิทธิ์ได้ 1 ช่วงเวลา  
- ยืนยันสิทธิ์ในรอบ Admission ไม่สามารถสละสิทธิ์ได้ แต่เลือกไม่ใช้สิทธิ์ได้ เพื่อเรียกตัวสำรองในการประมวลผลครั้งที่ 2

## ****5. รายวิชาที่ใช้คะแนนในการคัดเลือก****

                  ปีนี้มีการปรับเนื้อหาการสอบหมวดคณิตศาสตร์-วิทยาศาสตร์    ให้สอดคล้องกับหลักสูตรใหม่ของ ม.ปลาย มีการลดวิชาสอบ 9 วิชาสามัญ คือ ใช้คะแนน O-NET คณิตศาสตร์ แทนวิชาคณิตศาสตร์ 2 ในวิชาสามัญ และ ใช้คะแนน O-NET วิทยาศาสตร์ แทน วิทยาศาสตร์ทั่วไป ในวิชาสามัญ  
  
**ข้อสอบ O-NET**  
- คณิตศาสตร์ (ปรับ), - วิทยาศาสตร์ (ปรับ), ภาษาไทย, สังคมศึกษา, ภาษาอังกฤษ  
**ข้อสอบ GAT**  
- GAT  1, GAT 2  
**ข้อสอบ PAT**  
- PAT 1 คณิตศาสตร์ (ปรับ), PAT 2 (ปรับ) PAT 3-7  ยังเหมือนเดิม  
**ข้อสอบ 9 วิชาสามัญ**  
- คณิตศาสตร์ 1 (ปรับ), คณิตศาสตร์ 2 (ใช้ O-NET คณิตศาสตร์ ), วิทยาศาสตร์ทั่วไป (ใช้ O-NET วิทยาศาสตร์), ฟิสิกส์ (ปรับ), เคมี (ปรับ), ชีววิทยา (ปรับ), ภาษาไทย, สังคมศึกษา, ภาษาอังกฤษ  
  
**การจัดสอบ**  
GAT PAT สอบ 20-23 มี.ค. 64  และประกาศผลสอบ 23 เม.ย. 64  
O-NET สอบ 27-28 มี.ค. 64 และประกาศผลสอบ 27 เม.ย. 64  
9 วิชาสามัญ สอบ 3-4 เม.ย. 64 และประกาศผลสอบ 29 เม.ย. 64  
วิชาเฉพาะของแต่ละสถาบัน จะจ้ดสอบอยู่ในช่วง 6-10 เม.ย. 64

## ****6. รายละเอียดหลักสูตรนานาชาติ และอื่น ๆ****

- สมัครตามช่วงเวลาที่มหาวิทยาลัยกำหนด  
- มหาวิทยาลัยจะต้องส่งรายชื่อนักศึกษาไทยที่ผ่านการคัดเลือกเข้าสู่ระบบ TCAS แต่ถ้าสัญชาติอื่นไม่ต้อง (ดูสัญชาติเป็นหลัก ต่อให้จบ ม.ปลาย จากต่างประเทศ เข้ามาเรียนนานาชาติในไทย ก็ต้องลงทะเบียนด้วย!)   
- จะจัดอยู่ในรอบ 1 Portfolio และ 2 โควตา

## ****Q&A คำถามอื่นๆ****

(1) นักเรียนแลกเปลี่ยน มี GPAX 4 เทอม ได้มั้ย  
ตอบ ได้ ใช้ท่าที่มี  
  
(2)  รอบแอดมิชชั่น  ยังมีสัมภาษณ์อยู่มั้ย  
ตอบ มี โดยหลังประกาศผลจะมีการเรียกสัมภาษณ์ แต่การสัมภาษณ์จะไม่ปรับตก ยกเว้นผิดคุณสมบัติ ก็้ยังมีตกสัมภาษณ์ได้ แต่ในรอบ Admission 2 จะคัดคุณสมบัติตั้งแต่ก่อนสมัคร   
  
(3) TGAT ยังมีอยู่มั้ย  
ตอบ ไม่มีใช้ในปี 2564  
  
(4) รอบ 1 และ 2 ยังติดได้หลายที่เหมือนเดิมใช่หรือไม่  
ตอบ ยังติดได้หลายที่ แต่ยืนยันได้เพียงที่เดียว  
  
(5) เด็กซิ่ว ยังสมัครใน TCAS64 ได้เหมือนเดิมหรือไม่  
ตอบ ยังสมัครได้เหมือนเดิม โดยดูคุณสมบัติของมหาวิทยาลัยเป็นหลัก  
  
(6) เด็กซิ่ว ถ้ามีการลงทะเบียนใน myTCAS อยู่แล้ว ต้องลงทะเบียนใหม่หรือไม่  
ตอบ ไม่ต้องสมัครใหม่ โดยใช้  Username และ Password ที่ตัวเองเคยตั้งไว้ได้เลย  
  
(7) รายชื่อสถาบันที่เข้าร่วม TCAS มีที่ใดบ้าง  
ตอบ ยังไม่ประกาศ ทปอ. จะประกาศเป็นระยะๆ  
  
(8) ใช้วุฒิ GED สมัครได้มั้ย  
ตอบ ให้ดูคุณสมบัติที่กำหนดเป็นหลัก โดยผู้ที่สอบ GED ตั้งแต่เดือน พ.ค.60 และสอบได้คะแนนแต่ละวิชาอย่างน้อย 165 คะแนน สามารถเทียบเท่าการจบ ม.ปลาย ในสายศิลป์-ภาษา หรือ ศิลป์-คำนวณ เท่านั้น



ที่มา: https://www.dek-d.com/tcas/55927/

# **TCAS64 รอบ 1 Portfolio**

                       TCAS รอบ 1 พอร์ตฟอลิโอ รายละเอียดไม่ต่างจากปี 63 เป็นรอบของการนำผลงานเพื่อยื่นให้มหาวิทยาลัยพิจารณา ตามคุณสมบัติและผลงานที่กำหนดค่ะ ใครผลงานเข้าตา ตรงกับคุณสมบัติมากที่สุด ก็จะได้เข้าศึกษาตามจำนวนที่ประกาศไว้ ในรอบนี้จะไม่มีการใช้คะแนนสอบจากส่วนกลาง (ถ้าจะมีก็เป็นคะแนนสอบอื่นๆ ที่ใช้ทดแทน Portfolio เช่น ความสามารถด้านภาษาต่างๆ หรือ ผลสอบในระดับสากล)

## ****คนที่เหมาะกับรอบ Portfolio****

                    - ทำกิจกรรมมาตลอด และคอยเก็บประวัติการทำกิจกรรมของตัวเอง ทั้งรูปถ่าย เกียรติบัตร  
                    - มีผลงานเป็นชิ้นเป็นอัน มีรางวัลการันตี เพราะหลายมหาวิทยาลัย อาจจะมีกำหนดขั้นต่ำของรางวัลไว้ด้วย เช่น จะต้องได้อันดับ 3 ขึ้นไป หรือ ต้องชนะเลิศเท่านั้น เป็นต้น  
                    - เตรียมตัวก่อนเพื่อน จะได้เปรียบ และต้องรู้ว่าตัวเองอยากเข้าอะไร คณะอะไร พูดง่ายๆ คือต้องทำการบ้านมาในระดับนึงถึงจะรู้ว่าคณะที่อยากเข้าเปิดรับรอบพอร์ตฟอลิโอด้วย  
                    - ชอบใช้ทักษะต่างๆ มากกว่าการสอบ เพราะในบางโครงการ เช่น ทักษะทางกีฬา อาจจะมีการทดสอบกีฬา หรือ ด้านศิลปะการแสดง ปีนี้เปิดให้สามารถคัดเลือกด้วยการออดิชั่นได้ รวมถึงเรื่องการสัมภาษณ์ด้วยค่ะ รอบ portfolio ส่วนใหญ่มีสัมภาษณ์

# **TCAS64 รอบ 2 โควตา**

                        รอบ Quota ก็เป็นรอบที่ยังเป็นกลุ่มของน้องๆ ที่มีความสามารถพิเศษ แต่ที่เพิ่มเติมขึ้นมาคือ การใช้คะแนนสอบจากส่วนกลาง GAT PAT, O-NET, 9 วิชาสามัญ รวมถึงเกรดเฉลี่ยสะสมของน้องๆ ก็มักจะนำมาใช้เป็นเกณฑ์ขั้นต่ำและเกณฑ์คัดเลือกในรอบนี้

## ****คนที่เหมาะกับรอบโควตา****

                    - เหมาะกับคนที่ไม่อยากเรียนไกลบ้าน เพราะจะมีโควตาสำหรับนักเรียนหรือโรงเรียนในพื้นที่เยอะมากๆ  
                    - รู้ตัวว่ามีสิทธิพิเศษ หรือ เครือข่ายความร่วมมือกับมหาวิทยาลัย เช่น โควตาโรงเรียน โควตาห้องเรียนพิเศษ เป็นต้น  
                    - มีความสามารถพิเศษ จะคล้ายๆ กับรอบ Portfolio แต่คุณสมบัติจะไม่โหดเท่าค่ะ เช่น โควตากีฬา อาจจะไม่ต้องคว้าชนะเลิศหรือเป็นทีมชาติ แต่ถ้ามีทักษะและไปทดสอบผ่าน ก็มีโอกาสได้เรียน  
                    - มีความสามารถพิเศษ แต่เตรียมตัวในรอบ 1 Portfolio ไม่ทัน ก็มาใช้คะแนนสอบส่วนกลางเข้าช่วย

# **TCAS64 รอบ 3 Admission**

                        ในปี 63 รอบ 3 และรอบ 4 เดิม เป็นรอบที่คัดเลือกโดยส่วนกลาง หรือ ทปอ. แยกช่วงเวลาการรับสมัครกัน แต่ใน TCAS64 ได้รวมทั้ง 3 และ 4 เข้าไว้ด้วยกัน เพื่อบริหารจัดการทีเดียว แต่เกณฑ์การรับยังแบ่งเป็น Admission 1 และ Admission 2 อยู่ น้องๆ สามารถเลือกเกณฑ์ไหนก็ได้ และนำมาจัดอันดับได้สูงสุด 10 อันดับ

## ****คนที่เหมาะกับรอบ Admission****

                    - เหมาะกับน้องๆ ที่อยากสอบเข้าคณะไม่เปิดรับในรอบ 1-2  
                    - เน้นฟิตสอบมากกว่ามีความสามารถพิเศษ เพราะในรอบนี้ ความสามารถพิเศษต่างๆ ไม่มีผลแล้ว วัดกันที่คะแนนสอบล้วนๆ  
                    - มีคณะในใจมากกว่า 1 คณะ หรือ อยากเข้าคณะใดๆ มากกว่า 1 สาขา เช่น อยากเข้าวิศวะฯ ม.A รอบ 1-2 จะให้เลือกแค่ 1 สาขา แต่เมื่อมาในรอบแอดมิชชั่น จะเลือกคณะเดียวกัน 5 สาขาก็ได้  
                    - อยากใช้เกรดเข้ามาเป็น 1 ในการพิจารณา เพราะรอบนี้ เกรดค่อนข้างมีผลกับการคัดเลือก โดยเฉพาะเกณฑ์ Admission 2 บังคับทุกคณะต้องใช้ GPAX มาเป็นองค์ประกอบ 20%  
                    - อยากเข้าคณะในกลุ่ม กสพท เพราะ กสพท เปิดรับในรอบแอดมิชชั่น แค่รอบเดียว

# **TCAS64 รอบ 4 รับตรงอิสระ**

                      รอบรับตรงอิสระ เป็นรอบสุดท้ายของปี มหาวิทยาลัยต่างๆ สามารถกำหนดเกณฑ์คัดเลือกเองได้เลย จะมีสอบหรือไม่ก็ได้ จะใช้เกรดหรือไม่ก็ได้ น้องๆ มีหน้าที่เช็กข้อมูลว่าคณะนั้นๆ จะใช้วิธีคัดเลือกแบบไหน ถ้าพลาดจากรอบนี้ จะถือว่าสอบไม่ติดในระบบ TCAS (แต่ก็ยังสามารถสมัครมหาวิทยาลัยนอกระบบ TCAS ได้อยู่นะคะ)

## ****คนที่เหมาะกับรอบรับตรงอิสระ****

                    - คนที่เตรียมตัวช้า กว่าจะพร้อมก็ปิดรับสมัครกันไปหมดแล้ว  
                    - คนที่สอบไม่ติดในรอบก่อนหน้านี้  
                    - ติดในรอบอื่นๆ แต่ยังไม่ได้คณะหรือสาขาที่ต้องการ

                        อ่านมาถึงตรงนี้ ไม่ได้บอกว่าให้น้องๆ เลือกรอบใดรอบหนึ่งนะคะ เพราะทุกคนมีสิทธิ์สมัครได้มากกว่า 1 รอบ และหนึ่งคนก็อาจจะมีคุณสมบัติเหมาะมากกว่า 1 รอบได้ด้วย แต่ในความเป็นจริงถ้าพร้อมและไม่อยากเครียดช่วงท้ายๆ พี่มิ้นท์แนะนำว่า ให้เริ่มเตรียมตัวตั้งแต่วันนี้เลยค่ะ เพราะรุ่นพี่ที่ติดรอบ Portfolio ก็จะบอกเป็นเสียงเดียวกันว่า ติดรอบ Portfolio ได้ก็สบายนำเพื่อนไปหลายเดือนเลย สุดท้ายนี้ อยากบอกให้ #dek64 ทุกคนสู้ๆ นะคะ

ที่มา: https://www.webythebrain.com/article/what-is-required-to-do-medical-research-network-of-the-consortium-of-thai-medical-schools

**1.  วิชาเฉพาะ กสพท หรือ วิชาความถนัดแพทย์**

ใช้เป็นสัดส่วนน้ำหนักคะแนน 30% ประกอบด้วย 3 PART ดังนี้

1.1  [**PART** เชาว์ปัญญา](https://www.webythebrain.com/article/doctor-aptitude-test_intelligence_tcas61) ลักษณะข้อสอบจะแบ่งเป็น 3 กลุ่ม คือ กลุ่มอนุกรมและการทดสอบเชาว์ กลุ่มมิติสัมพันธ์ กลุ่ม MATH ม. ต้น + ม. ปลาย ทั่วไป

1.2  [**PART** จริยธรรมทางการแพทย์](https://www.webythebrain.com/article/doctor-aptitude-test_medical_tcas61) ซึ่งไม่มีสอนในห้องเรียน

1.3  [**PART** ความคิดเชื่อมโยง](https://www.webythebrain.com/article/doctor-aptitude-test_thinking_tcas61) จะคล้าย ๆ กับ GAT เชื่อมโยง แต่จะมีความยาก-ซับซ้อนมาก

ซึ่งสัดส่วนคะแนนของวิชาเฉพาะ กสพท ถือเป็นวิชาที่มีค่าน้ำหนักสูงที่สุด น้องจึงต้องวางแผนและเตรียมตัวให้ดี

**2.  วิชาสามัญ**

คือการสอบที่จัดโดย สทศ. ใช้ 7 วิชา ในสัดส่วนน้ำหนักคะแนน 70% ได้แก่

* วิทยาศาสตร์ (ฟิสิกส์ เคมี ชีวะ)       40%
* คณิตศาสตร์ 1       20%
* ภาษาอังกฤษ       20%
* ภาษาไทย       10%
* สังคมศึกษา       10%


โดยมีเงื่อนไขว่าแต่ละกลุ่มสาระวิชาจะต้องมีคะแนนมากกว่าหรือเท่ากับ ร้อยละ 30 ของคะแนนเต็ม

**3.  O-NET ม.6**

ข้อสอบวัดมาตรฐานการศึกษาของโรงเรียน โดย O-NET จะไม่ได้นำมาเป็นสัดส่วนในองค์ประกอบการคิดคะแนน แต่น้องจะต้องทำคะแนนรวม O-NET 5 วิชา (วิทย์-คณิต-อังกฤษ-ไทย-สังคม) ไม่น้อยกว่าร้อยละ 60 จึงจะผ่านเกณฑ์ ดังนั้นการสอบสนามนี้จึงมีความสำคัญเช่นกัน

**การเลือกคณะ/ สาขาวิชา ในรอบ 3 ที่มี กสพท ร่วมด้วย ในระบบ TCAS**

การคัดเลือกในรอบที่ 3 สามารถเลือกได้ 6 อันดับ แบบเรียงลำดับ และแต่ละสาขาวิชาภายใน กสพท  ถือว่าเป็น 1 ใน 6 ตัวเลือก โดยประกาศผลเพียง 1 อันดับเท่านั้น



**ปฏิทินสอบ กสพท ในปี 63**

– รับสมัครสอบ : ประมาณเดือน ต.ค. 62

– สอบวิชาเฉพาะ กสพท : ประมาณเดือน มี.ค. 63

– ประกาศคะแนนสอบ : ประมาณเดือน มี.ค. 63

ที่มา: https://www.webythebrain.com/article/what-is-medical-aptitude-63

**กสพท** คืออะไร อยากเป็นหมอต้องทำยังไง? สิ่งแรก ๆ ที่น้องควรรู้จักคือ กสพท หรือ กลุ่มสถาบันแพทยศาสตร์แห่งประเทศไทย ซึ่งเป็นการรวมกลุ่มของคณะแพทยศาสตร์ 16 สถาบัน คณะทันตแพทยศาสตร์ 9 สถาบัน คณะสัตวแพทยศาสตร์ 10 สถาบัน และคณะเภสัชศาสตร์ 11 สถาบัน การรวมกลุ่มนี้เกิดขึ้นเพื่อคัดเลือกน้อง ๆ ว่าที่แพทย์เข้าศึกษาต่อในกลุ่มวิชาแพทยศาสตร์นั้นเอง โดยในปีการศึกษา 2563 โครงการ **กสพท** ได้เข้าร่วมกับระบบ TCAS ในรอบที่ 3 ที่ได้ประกาศผลออกมาเป็นที่เรียบร้อยแล้ว !!!

หากน้อง ๆ คนไหนที่ต้องการเข้าศึกษาต่อในคณะแพทยศาสตร์, ทันตแพทยศาสตร์, สัตวแพทยศาสตร์, และเภสัชศาสตร์ ต้องห้ามพลาด! ข้อมูลน่ารู้เหล่านี้เลยนะคะ  เพราะเป็นสถิติจำนวนการรับของแต่ละคณะในโครงการ **กสพท** ปี 60 – 63 ว่าแต่ละปีจะมีการเปิดรับเท่าไรบ้าง? เพื่อที่เด็ก 64 จะได้เริ่มเตรียมตัว  และประเมินสถิติคะแนนการแข่งขันในแต่ละปี นำไปสู่การตั้งเป้าหมายพิชิตทางฝัน

**คุณสมบัติพื้นฐานของว่าที่แพทย์**

(ตามประกาศกลุ่มสถาบันแพทย์แห่งประเทศไทย ฉบับที่ 1 เรื่อง : หลักเกณฑ์การคัดเลือกบุคคลเข้าศึกษา)

* เป็นผู้ที่มีความรับผิดชอบสูง มีความละเอียดรอบคอบ ซื่อสัตย์สุจริต
* เป็นผู้สำเร็จการศึกษามัธยมตอนปลายตามหลักสูตร สำหรับผู้ที่สมัครแพทยศาสตรบัณฑิต และหลักสูตรเภสัชศาสตรบัณฑิต ต้องสำเร็จการศึกษาหรือกำลังศึกษาในสายวิทยาศาสตร์เท่านั้น
* เป็นผู้ที่มีสัญชาติไทย ยกเว้นผู้ที่สมัครกับสถาบันเอกชนที่เข้าร่วมกับ กสพท
* เป็นผู้ที่มีคุณสมบัติครบถ้วนที่สามารถปฏิบัติงานในส่วนราชการหรือหน่วยงานต่าง ๆ ของรัฐได้
* ไม่เป็นผู้ที่กำลังศึกษาอยู่ในมหาวิทยาลัย / สถาบันศึกษาของรัฐ
* ไม่มีปัญหาสุขภาพทั้งด้านร่างกายและจิตใจ ที่จะเป็นอุปสรรคต่อการเรียนและการประกอบวิชาชีพ
* สำหรับวิทยาลัยแพทยศาสตร์พระมงกุฏเกล้า จะต้องมีคุณสมบัติเพิ่มเติมตามที่วิทยาลัยฯกำหนด

*ปล. ควรศึกษารายละเอียดประกาศการรับสมัครอีกครั้งเนื่องจากอาจจะมีการเปลี่ยนแปลง*

**โครงการ กสพท ใช้คะแนนกี่ส่วน**

ข้อมูลตรงนี้คือสิ่งสำคัญมาก ทั้งการทำความเข้าใจ การทบทวนหนังสือ การลำดับความสำคัญในการเตรียมตัวสอบ เพราะจะผ่านเกณฑ์การคัดเลือกโครงการ กสพท. หรือไม่นั้นวัดจากองค์ประกอบ 2 +1 ได้แก่

**1. O-NET  (5 กลุ่มวิชาไม่น้อยกว่า 60%)**

หากอ้างอิงตามประกาศของ กสพท แม้คะแนน O-NET จะไม่ได้ถูกนำมาใช้ในการคำนวณของสัดส่วนคะแนน   แต่น้องจะต้องยื่นผลคะแนนสอบ O-NET ซึ่งเป็นส่วนสำคัญอย่างมาก  มีวิชาที่น้องต้องเตรียมความพร้อมเพื่อเข้าสอบคือ วิชาวิทยาศาสตร์, คณิตศาสตร์, ภาษาอังกฤษ, ภาษาไทย, สังคมศึกษา ศาสนาและวัฒนธรรม  โดยต้องได้คะแนนรวมไม่น้อยกว่า 60%  หากคะแนนรวมของน้องน้อยกว่า 60% รายชื่อของน้องจะถูกตัดชื่อออกจากการคัดเลือก เพราะถือว่าไม่ผ่านเงื่อนไข

**2. วิชาสามัญ คิดเป็น 70%**

อีกหนึ่งคะแนนที่ใช้ถือเป็นคะแนนส่วนใหญ่นั้นคือ 9 วิชาสามัญ โดยใช้คะแนนการสอบจำนวน 5 วิชาประกอบด้วย วิทยาศาสตร์ (ฟิสิกส์ เคมี ชีววิทยา), คณิตศาสตร์, ภาษาอังกฤษ, ภาษาไทย, สังคมศึกษา ศาสนาและวัฒนธรรม  โดยมีสัดส่วนคะแนน ดังนี้

* วิทยาศาสตร์ (ฟิสิกส์ เคมี ชีววิทยา) 40%
* คณิตศาสตร์ 20%
* ภาษาอังกฤษ 20%
* ภาษาไทย 10%
* สังคมศึกษา ศาสนาและวัฒนธรรม 10%

โดยมีเงื่อนไข  คือต้องได้คะแนนเท่ากับหรือมากกว่า 30% ของคะแนนเต็มในแต่ละวิชา พูดแบบเข้าใจง่าย ๆ คือ  แต่ละวิชาจะมีเกณฑ์คะแนนกำหนดการนำสัดส่วนคะแนนมาคำนวณ แต่ทั้ง 5 วิชาจะต้องได้เท่ากับหรือมากกว่า 30%

ยกตัวอย่างเช่น เมื่อน้องสอบวิชาสามัญได้เกินกว่าสัดส่วนของวิชาที่ใช้  แต่ผลคะแนนสอบของวิชาสังคมศึกษา ศาสนาและวัฒนธรรม เมื่อคิดเป็น % ได้ 28% ในอัตราส่วนที่นำมาคำนวณใน 70% น้องผ่านฉลุย แต่น้องจะไม่ได้รับการพิจารณา เพราะน้องได้คะแนนเฉลี่ยของวิชาสังคมศึกษาไม่เกิน 30% ดังนั้นอ่านหนังสือตั้งแต่ตอนนี้  เพื่อคะแนนสอบที่ออกมาจะได้ไม่มีปัญหา

**3. วิชาเฉพาะ หรือที่เรียกว่า “ความถนัดแพทย์” คิดเป็น 30%**

วิชาเฉพาะแพทย์เป็นการจัดการสอบระดับประเทศที่จัดสอบโดย กสพท ถือได้ว่าเป็นสนามการสอบแพทย์ที่เปิดกว้างรับผู้สมัครสอบทั่วทุกจังหวัด เป็นการทดสอบศักยภาพในการเรียนรู้ได้แก่

* ความสามารถในการจับใจความคิดวิเคราะห์สังเคราะห์เชื่อมโยงความเป็นเหตุผล และการคิดอย่างมีวิจารณญาณ
* การประเมินแนวคิดทางจริยธรรม

สำหรับคะแนนที่นำมาคำนวณตามเกณฑ์การคัดเลือกเข้าศึกษาคณะแพทย์ในปีการศึกษา 2563 ใช้คะแนนรวมแล้ว 3 ส่วนด้วยกัน แต่ถ้าพลาดสนามสอบ กสพท ก็ยังมีสนามสอบแอดมิชชันที่ยื่นสอบคะแนน GAT/PAT รวมถึงการสมัครเข้าโครงการต่าง ๆ กับทางมหาวิทยาลัยทั้งระบบโควตา มหาวิทยาลัยจะทำการจัดสอบเอง