ที่มา <https://sites.google.com/site/tcas50361/-mmu-xawuth-lab-tcas/q-a-rwm-khatham-yxd-hit-rabb-tcas>

คำถาม : รับตรงต่างๆ เกณฑ์จะยังเหมือนเดิมของรุ่นพี่ไหม?

คำตอบ : หากพูดถึงวิชาการสอบ หลักๆในระบบ TCAS จะเน้นใช้ข้อสอบกลางคือ GAT,PAT,วิชาสามัญ เเละ O-NET ก้พอจะพูดได้ว่าเกณฑ์การคัดเลือกไม่ได้เปลี่ยน เเต่วิชาไหนไช้น้ำหนักเท่าไหร เเนะนำให้น้องๆ ตรวจสอบจากระเบียบการปัจจุบัน

คำถาม : สมัครรับตรงมากกว่า 1 โครงการได้ไหม?

คำตอบ : ต้องบอกก่อนว่าการสอบ TCAS เเละเเอดมินชั่นเเบบเดิมไม่เหมือนกันซะทีเดียว เเบบเดิมสอบเท่าไหร่ก็ได้จนกว่าจะพอ เเล้วมาเคลียริงเฮ้าส์ยืนยันสิทธิ์ 1 สิทธิ์ก่อนเเอดมิชชั่นเเค่รอบเดียว ส่วนในระบบใหม่ เเต่ละรอบสามารถสมัครได้มากกว่า 1 เเต่ถ้าสอบติดในรอบนั้นๆก้ต้องตัดสินใจว่าจะยืนยันหรือสละสิทธิ์ ถ้าเลือกยืนยันก้จะตีตราประทับเลยว่าเด็กคนนี้มีที่เรียนเเล้ว จะไปสมัครรอบอื่นอีกไม่ได้ ดั้งนั้นเราขอตอบว่าสมัครมากกว่า 1 โครงการได้ เเต่ถ้ามีรายชื่อสอบติดเเละยืนยันสิทธิ์จะสมัครมากกว่า 1 รอบไม่ได้

คำถาม : TCASเเบ่งรับสมัครตั้ง 5 รอบ สมัครรอบไหนดีสุด?

คำตอบ : ไม่มีรอบไหนดีสุดหรือเเย่ที่สุด เพราะการเปลี่ยนรูปเเบบปีเเรกไม่มีอะไรเเน่นอน ที่สำคัญข้อกำหนดเเต่ล่ะรอบก็เหมาะกับน้องๆ เเต่ละประเภท คนที่มีความสามารถพิเศษอาจจะรู้สึกว่าการรับด้วย Portfolio ดีที่สุดสำหรับเขา ดีกว่าการใช้คะเเนนกลางในขณะที่บางคนรู้สึกว่าใช้คะเเนนกลางก้เเฟร์ๆ ดีกว่าการสอบข้อเขียน

ที่มา <https://tcaster.net/2019/10/qatcas63%E0%B8%A3%E0%B8%AD%E0%B8%9A1%E0%B8%9E%E0%B8%AD%E0%B8%A3%E0%B9%8C%E0%B8%95/>

***Q1 : สามารถสมัครรอบพอร์ตได้กี่แห่งและมีโอกาสติดได้กี่แห่งหรอครับ?***

A1 : สามารถสมัครได้มากกว่า 1 แห่ง และมีโอกาสยื่นติดได้มากกว่า 1 แห่งครับ แต่สุดท้ายตอนเลือกยืนยันสิทธิ์เลือกได้เพียงแห่งเดียวนะครับ

.

***Q2 : ถ้ามีผลงานน้อย + ทำพอร์ตไม่สวย … จะมีโอกาสติดรอบพอร์ตไหมครับ?***

A2 : มีโอกาสติดครับ ถ้าผลงานที่ส่งไปตามตามที่โครงการ / คณะ / สถาบันนั้นๆกำหนด

.

***Q3 : พอร์ตฟอลิโอต้องส่งแค่ 10 หน้าเท่านั้นหรอครับ?***

A3 : แต่ละสถาบันกำหนดให้ส่งพอร์ตในรูปแบบที่แตกต่างกันออกไปครับ แนะนำให้ตรวจสอบข้อมูลในคณะ/สถาบันที่สนใจโดยตรงครับ (แต่ส่วนใหญ่กำหนดให้ส่ง 10 หน้าครับ)

.

***Q4 : ถ้าสถาบันกำหนดให้ยื่นพอร์ต 10 หน้า ใน 10 หน้านั้นต้องมีอะไรบ้างครับ นับรวมหน้าปก คำนำใน 10 หน้านั้นด้วยไหม?***

A4 : ถ้าสถาบันที่กำหนดมาแล้วว่า 10 หน้านั้นเขาต้องการอะไรบ้างก็ทำตามที่เขากำหนดได้เลยครับ แต่ถ้าทางสถาบันเขาไม่ได้กำหนดมาว่า 10 หน้านั้นต้องมีอะไรบ้าง เราก็ใส่ 10 หน้าตามความเหมาะสมตามวิจารณญาณของเราเองได้เลยครับ

.

***Q5 : ควรปริ้นท์พอร์ต 10 หน้า เตรียมไว้ก่อนเลยมั้ยครับ?***

A5 : แนะนำว่าอย่าเพิ่งรีบปริ้นท์พอร์ตครับ รอข้อมูลการรับสมัครที่ชัดเจนจากสถาบันก่อนนะครับ

.

***Q6 : ขั้นตอนที่ต้องส่งเอกสาร (เกียรติบัตร) ต้องส่งเอกสารฉบับจริงเลยรึเปล่าครับ?***

A6 : ‘‘สถาบันส่วนใหญ่’’ มักกำหนดให้ส่ง / Upload เอกสารในรูปแบบฉบับสำเนา (สี) ครับ

.

***Q7 : สมมติว่าสมัครไปหลายโครงการ แต่ ถ้า ม. กำหนดให้สอบสัมภาษณ์วันเวลาเดียวกัน จะทำยังไงดีครับ?***

A7 : ถ้าถึงตอนนั้นจริงๆก็ต้องเลือกไปสอบสัมภาษณ์ 1 แห่งครับ แนะนำให้ตรวจสอบกำหนดการให้รอบคอบก่อนทำการสมัครนะครับ

.

***Q8 : จะส่งเอกสาร / ผลงาน (เกียรติบัตร) / Portfolio ได้ในช่องทางไหนบ้างครับ ?***

A8 : แต่ละสถาบันกำหนดให้ส่งพอร์ตในวิธีที่แตกต่างกันออกไปครับ แนะนำให้ตรวจสอบข้อมูลในคณะ/สถาบันที่สนใจโดยตรง เขาจะระบุไว้ชัดเจนครับ (โดยทั่วไปมักกำหนด 3 วิธีนี้)

1. Upload file เอกสาร (สถาบันส่วนใหญ่นิยมใช้วิธีนี้)
2. ส่งทางไปรษณีย์ ตามที่อยู่ที่กำหนด
3. ส่งด้วยตนเอง (หรือนำไปด้วยในวันสอบสัมภาษณ์)

.

***Q9 : เด็กซิ่วมีสิทธิ์สมัครในรอบพอร์ตบ้างไหมครับ?***

A9 : มีครับ  แต่อาจมีโครงการที่เปิดรับจำนวนไม่มาก (ต้อง Check คุณสมบัติ เช่น สำเร็จการศึกษาชั้น ม.6) แนะนำให้ตรวจสอบในหน้าคุณสมบัติของระเบียบการรับสมัครของคณะ/สถาบันที่สนใจโดยตรง เขาจะระบุไว้ชัดเจนครับ

.

***Q10 : ผลงานที่จะใช้ยื่นในรอบพอร์ตปีนี้ จะใช้ผลงานของ ม.ต้น ได้ไหมครับ?***

A10 : แนะนำว่าควรเป็นผลงานในระดับชั้น ม.ปลาย  และอายุของผลงานที่ยื่นควรจะอยู่ในช่วง 1 – 3 ปีนะครับ เพราะสถาบันส่วนใหญ่กำหนดพิจารณาผลงานในช่วง ม.ปลาย ครับ

.

***Q11 : ค่าสมัครยื่นพอร์ต TCAS ปีนี้ ต้องเตรียมเงินไว้กี่บาทหรอครับ?***

A11 : ภาพรวมจากระเบียบการรับสมัครประกาศกำหนดไว้ราวๆประมาณ 200 – 500 บาทครับ

.

***Q12 : สมัครยื่นพอร์ต ต้องสมัครทางไหนหรอครับ?***

A12 : ขั้นตอนแรกเพื่อนๆต้องเข้าไปลงทะเบียนสร้าง Username และ Password ใน www.mytcas.com ก่อนครับ หลังจากนั้นเข้าไปลงทะเบียนสมัครตามเว็บไซต์คณะ/สถาบันที่เราสนใจจะยื่นพอร์ตครับ

ที่มา

TCAS คืออะไร ?

* **TCAS** หรือ **Thai University Central Admission System** เป็นระบบที่ใช้คัดเลือกบุคคลเข้าศึกษาต่อในระดับอุดมศึกษาล่าสุด ([TCAS64](https://www.enttrong.com/tcas/tcas64))

ระบบ TCAS มีขึ้นมาเพื่ออะไร ?

* ต้องการลดการกีดกันที่นั่งของผู้คัดเลือก ลดค่าใช้จ่ายในการสมัคร รวมไปถึงจัดระเบียบการรับสมัครของแต่ละสถาบันให้เรียบร้อยมากขึ้นด้วย

จัดระเบียบ ?

* ใช่ มีการจัดให้เป็นระบบระเบียบมากขึ้น ยกตัวอย่างเช่น
  + มหาวิทยาลัย A รับสมัครและคัดเลือกโดยใช้วิธีการสอบใน **“ช่วงต้น”** ของการรับสมัครทั้งหมดของปีการศึกษา
  + มหาวิทยาลัย B รับสมัครและคัดเลือกโดยใช้วิธีการสอบใน **“ช่วงกลาง”** ของการรับสมัครทั้งหมดของปีการศึกษา
  + มหาวิทยาลัย C รับสมัครและคัดเลือกโดยใช้วิธีการสอบใน **“ช่วงปลาย”** ของการรับสมัครทั้งหมดของปีการศึกษา
* จะเห็นได้ว่าทั้ง 3 สถาบันนี้ใช้วิธีการคัดเลือกที่คล้ายคลึงกันนั่นคือ การสอบ แต่จะแตกต่างกันในช่วงเวลารับสมัคร ฉะนั้น ในระบบ TCAS จึงมีการกำหนดช่วงเวลาในการคัดเลือก ตามแต่ละรูปแบบไป เพื่อให้เหมาะสมกับช่วงเวลาต่างๆ

ตามแต่ละรูปแบบ ? แสดงว่าไม่ได้มีแค่รูปแบบการสอบอย่างเดียว ?

* ใช่แล้ว นอกจากจะใช้วิธีการสอบเพื่อคัดเลือกแล้ว สถาบันต่างๆ ยังมีวิธีอื่นที่ใช้ในการคัดเลือกอีกด้วย ไม่ว่าจะเป็น
  + ยื่นผลการเรียน
  + ยื่นผลงานต่างๆ ทั้งในรูปแบบกิจกรรมที่ได้ทำในช่วงมัธยม หรือผลงานอื่นๆ เฉพาะด้าน
  + ทดสอบความสามารถพิเศษ เช่น ดนตรี กีฬา นาฏศิลป์ หรืออื่นๆ เฉพาะทาง
  + การสอบคัดเลือกด้วยข้อสอบของสถาบันนั้นๆเอง หรือกลุ่มการสอบต่างๆ อย่าง กสพท.
  + หรือแม้กระทั่งการใช้คะแนนสอบต่างๆยื่น เช่น GAT/PAT วิชาสามัญ หรืออื่นๆ เฉพาะทาง ก็ยังมีอยู่เช่นกัน

TCAS จะมีการคัดเลือกในช่วงเวลาไหนบ้าง ?

* จากที่ผ่านมาจะแบ่งเป็น 5 รอบดังนี้
  1. **รอบรับตรงแบบยื่นพอร์ตฟอลิโอ (Portfolio)** – ที่จะเน้นไปทางการยื่นผลงานของตนเองเป็นหลัก
  2. **รอบรับตรงแบบโควตา** – ที่จะเน้นให้สิทธิ์ผู้สมัครเฉพาะกลุ่มไป เช่นพื้นที่การสมัคร โดยอาจมีการคัดเลือกทั้งข้อเขียน และ/หรือ ปฏิบัติ ซึ่งขึ้นกับแต่ละมหาวิทยาลัย
  3. (ในปีการศึกษา 2564 ถูกรวมไปกับรอบ Admission แล้ว)
  4. **รอบแอดมิชชั่น (Admission)** – เป็นรอบที่ให้สมัครที่ระบบเดียวกันเหมือนกัน แต่จะใช้เกณฑ์คะแนนอย่าง เกรด O-NET GAT/PAT มาเป็นตัวคัดเลือก
  5. **รอบรับตรงอิสระ** – เป็นรอบที่เปิดให้มหาวิทยาลัยเปิดรับสมัครเอง ใช้เกณฑ์ของตนเอง โดยที่มหาวิทยาลัยสามารถกำหนดรูปแบบการคัดเลือกได้อย่างอิสระ

ดูเหมือนผู้สมัครจะมีโอกาสมากขึ้น

* ใช่เลย ถึงแม้บางคนจะเรียนไม่เก่งในห้องเรียน แต่หากมีความสามารถพิเศษ หรือผลงานต่างๆ ก็มีโอกาสเข้าศึกษาต่อได้ หรือบางคนที่มีทักษะการเรียนที่เก่งอยู่แล้ว ก็มีสนามสอบพร้อมให้คัดเลือกเช่นกัน

มีบ้างไหม ที่บางสถาบันไม่เข้าร่วมกับระบบ TCAS ?

* มีเช่นกัน แต่ส่วนใหญ่ราว 95% เข้าร่วม ดูเพิ่มเติมที่ ([รับตรง64](https://www.enttrong.com/direct/direct64))

สถาบันที่ไม่เข้าร่วมระบบ ใช้เกณฑ์อะไรในการคัดเลือก ?

* คล้ายๆกับที่กล่าวมาในข้างต้น ทั้งโควตา และสอบคัดเลือก ซึ่งขึ้นอยู่กับดุลยพินิจของแต่ละสถาบันนั้นๆ ทั้งรูปแบบ และเวลาการสมัคร

ทราบได้อย่างไรว่าโครงการไหนเข้าร่วมระบบ TCAS หรือไม่เข้าร่วม ?

* ดูได้จากระเบียบการรับสมัครที่ประกาศออกมาของแต่ละโครงการ

ติดตามข่าวรับการสมัครได้จากไหนบ้าง ?

* ติดตามที่เว็บไซต์ของมหาวิทยาลัยที่ตนเองสนใจก็ได้
* หรือ ติดตามที่เว็บไซต์เอนท์ตรง.คอม ([www.enttrong.com](https://www.enttrong.com/)) ก็ได้เช่นกัน ซึ่งจะมีข่าวประกาศออกมาเรื่อยๆ ทั้งโครงการที่อยู่ในระบบ TCAS และไม่ได้อยู่ในระบบ TCAS

มีลิ้งเฉพาะของปีการศึกษา 2564 ไหม ?

* [www.enttrong.com/tcas/tcas64](https://www.enttrong.com/tcas/tcas64)

มีอะไรอยากจะแนะนำไหม ?

* พยายามติดตามข่าวสาร และทำความเข้าใจอยู่เรื่อยๆ ขวนขวายด้วยตนเองให้มากที่สุดเท่าที่จะทำได้ ไม่ว่าประกาศข่าวปีเก่าๆที่เคยประกาศไปแล้วเพื่อที่จะใช้ดูเป็นแนวทาง ([www.enttrong.com/cloud](https://www.enttrong.com/cloud)) หรือประกาศข่าวใหม่ๆเพิ่งที่จะประกาศออกมา เพราะสุดท้ายแล้วผลประโยชน์ทั้งหมดที่เราทำ ก็จะตกมาอยู่ที่ตัวเราเอง

...อ้างอิง <https://www.enttrong.com/tcas>

ที่มา <https://www.dek-d.com/tcas/55922/>

**1. มีอะไรที่เด็กซิ่วต้องปรับข้อมูลใหม่บ้าง**  
                 **ตอบ**ตอนนี้สิ่งที่อยากให้น้องๆ เด็กซิ่วปรับข้อมูลใหม่คือ TCAS64 จะลดเหลือการรับ 4 รอบ โดยที่ รอบ 3 (รับตรงร่วมกัน แบบเดิม) และรอบ 4 (แอดมิชชั่น แบบเดิม) จะรวมการบริหารให้อยู่ในรอบเดียวกัน และเรียกว่ารอบ Admission โดยจะมี 2 รูปแบบย่อย คือ เกณฑ์การรับแบบ Admission 1 และ เกณฑ์การรับแบบ Admission 2 ค่ะ  
                 รอบ 3 Admission (Admission 1)  = รอบ 3 รับตรงร่วมกัน (เดิม)  
                 รอบ 3 Admission (Admission 2) = รอบ 4 แอดมิชชั่น (เดิม)

                  **2. เด็กซิ่วยังสมัคร TCAS64 ได้ใช่มั้ย และสมัครรอบไหนได้บ้าง**  
                 **ตอบ** ได้ค่ะ เด็กซิ่วยังมีสิทธิ์สมัคร TCAS64 ได้ตามปกติ แต่อาจจะไม่ใช่หรือทุกโครงการค่ะ รอบที่สมัครได้แน่ๆ คือรอบ 3 (Admission 2) แต่ในรอบ 1, 2 และ 3 (Admission 1) ต้องดูเป็นรายคณะ เพราะมีทั้งโครงการที่เด็กซิ่วสมัครได้และสมัครไม่ได้

               **3. เด็กซิ่วต้องสอบ GAT PAT, O-NET, วิชาสามัญ ใหม่มั้ย**  
                  **ตอบ**- GAT PAT ปกติมีอายุ 2 ปี ในรอบ 3 (Admission 2) สามารถใช้คะแนนเดิมได้ โดยจะดึงคะแนนที่ดีที่สุดของแต่ละวิชามาใช้ ส่วนในรอบ 3 (Admission 1) ต้องดูระเบียบการ เพราะอาจกำหนดให้ใช้คะแนนปีต่อปี  
                  - O-NET สอบได้ครั้งเดียว ใช้ตลอดชีวิต ไม่ต้องสอบใหม่  
                  - วิชาสามัญ มีอายุ 1 ปี ต้องสอบใหม่ทุกปีอยู่แล้วค่ะ

                  **4. เด็กซิ่วกับ คณิต 2 และ วิทย์ทั่วไป ใน TCAS64**  
                  **ตอบ** จากข้อที่ 2 ประเด็นที่เป็นข้อสงสัยในปีนี้ คือ มีการเปลี่ยนวิชาสอบในปี 64 จะใช้คะแนน O-NET คณิตศาสตร์ แทน คณิตศาสตร์ 2 (วิชาสามัญ) และใช้ O-NET วิทยาศาสตร์ แทนวิชาวิทยาศาสตร์ทั่วไป (วิชาสามัญ) เด็กซิ่วจะต้องสมัคร O-NET ใหม่หรือไม่... คำตอบคือ **"ไม่ต้องสอบ O-NET ใหม่"**เพราะไม่สามารถสอบใหม่ได้แล้ว แต่สิ่งที่ต้องทำคือ หากต้องใช้ 2 วิชาดังกล่าว ก็จะต้องสมัคร "คณิตศาสตร์ 2" และ "วิทยาศาสตร์ทั่วไป" เหมือนเดิม แต่จะได้ไปสอบพร้อมกับ น้องๆ ม.6 ในห้องสอบ O-NET ค่ะ ในประเด็นนี้ พี่ๆ เว็บเด็กดีจะสอบถามเพิ่มเติมเรื่องขั้นตอนและวิธีการสอบให้ค่ะ  
   
                 **5. เด็กซิ่วต้องลงทะเบียน Mytcas ใหม่มั้ย**  
                  **ตอบ** ถ้าเป็นเด็กซิ่วที่เคยลงทะเบียน Mytcas มาแล้ว ก็ไม่ต้องลงใหม่ค่ะ เข้าด้วยข้อมูล user และ password เดิมได้เลย ถ้าลืมให้กดลืมรหัสผ่านและทำตามขั้นตอน ส่วนเด็กซิ่วที่ยังไม่เคยลงทะเบียน Mytcas ไว้ตอนอยู่ ม.6 จะต้องลงทะเบียนก่อนค่ะ จึงจะดำเนินการตามขั้นตอนในรอบต่างๆ ของ ทปอ. ได้

                  **6. เด็กซิ่วกับการใช้ O-NET ใน กสพท**  
                  **ตอบ** รายละเอียด กสพท ยังไม่ประกาศออกมา แต่หากไม่มีการเปลี่ยนแปลงอะไร เด็กซิ่วก็จะไม่ใช้คะแนน O-NET เหมือนเดิมค่ะ แต่ที่ห้ามลืมเด็ดขาดคือ จะต้องสมัครสอบวิชาเฉพาะแพทย์ และ วิชาสามัญ ใหม่ด้วยค่ะ

              **7. เด็กซิ่วใช้เกรดกี่เทอม**  
                  **ตอบ** โครงการไหนที่ใช้ GPAX มาเป็นองค์ประกอบในการคัดเลือกด้วย เด็กซิ่วจะต้องใช้ GPAX 6 เทอม หรือ GPAX ตลอดหลักสูตรนั่นเอง (ต่อให้ระบุให้น้องๆ ม.6 ใช้ 4 เทอม แต่เด็กซิ่วยังไงก็ใช้ 6 เทอมค่ะ)

                  **8. เด็กซิ่วต้องลาออกก่อนมั้ย**  
                  **ตอบ** เป็นคำถามยอดฮิตเลยค่ะ อันดับแรกแนะนำให้ดูจากระเบียบการนั้นๆ ว่ามีข้อกำหนดเรื่องการลาออกหรือไม่ เช่น ต้องลาออกก่อนวันไหน หรือ ข้อกำหนดเรื่องคณะเรียน อย่างคณะเภสัชฯ ถ้าจะไปเภสัชฯ สถาบันอื่นในรอบแอดมิชชั่น ก็จะต้องลาออกก่อน

                  ส่วนคณะอื่นๆ รอบอื่นๆ นอกเหนือจากเงื่อนไขข้างต้น สามารถสอบให้ติด สัมภาษณ์ให้ผ่าน แล้วค่อยทำเรื่องลาออกก่อนขึ้นทะเบียนนักศึกษาที่ใหม่ก็ได้ค่ะ แต่ก็อย่าลืมดูเวลาด้วยนะคะ อย่าให้กระชั้นกับวันขึ้นทะเบียนที่ใหม่มากเกินไป

                 **9. หลักฐานการสมัครของเด็กซิ่วใช้อะไรบ้าง**  
                  **ตอบ** ถ้าหลักฐานทั่วไป สามารถใช้แบบเดียวกับตอนเราอยู่ ม.6 ได้เลย เช่น บัตรประชาชน, สำเนาทะเบียนบ้าน, ปพ.1  
                  แต่วุฒิการศึกษา ก็จะต้องใช้ใบประกาศนียบัตรจบ ม.6 (ปพ.2)  (ถ้า ม.6 ส่วนนี้จะใช้ ปพ.7 ที่เป็นใบรับรองการเป็นนักเรียน)

เว็บไซต์ที่เกี่ยวข้อง  :  [www.tcas.in.th](https://tcas.in.th/)

ที่มา <https://www.dek-d.com/tcas/55187/>

**Q: ยืนยันสิทธิ์ รอบ 1 ไปแล้ว จะสมัครรอบ 3 ได้ไหม**

A: ทำได้ แต่ต้องไปทำการ "สละสิทธิ์" ก่อนในวันที่ 24 - 25 เมษายน 63 ก่อน โดยระบบจะคืนสิทธิ์ให้ทันที น้องๆ ก็จะมีเวลาสมัครได้ถึง 24 - 27 เมษายน 63

**Q: ตอนนี้ติดรอบ 2 แล้ว ยังไม่ได้ยืนยันสิทธิ์ จะสมัครรอบ 3 ได้ไหม**

A: คำตอบคือ สมัครได้ แต่! ถ้าวันที่ 22 - 23 เมษายน 63 ได้เข้าระบบไปยืนยันสิทธิ์ รอบ 2 การสมัครรอบ 3 ก็จะถือว่าเป็นโมฆะไป หรือพูดง่ายๆ ว่าโดนตัดสิทธิ์รอบ 3 ไปอัตโนมัติ (ถ้าชำระค่าสมัครแล้ว จะไม่ได้เงินคืนนะ)

**Q: ถ้า 22 - 23 เมษายนนี้ ยืนยันสิทธิ์รอบ 2 ไปแล้ว เกิดเปลี่ยนใจไปสมัครรอบ 3 ได้ไหม**

A: ทำได้ แต่ต้องไป "สละสิทธิ์" ในวันที่ 24 - 25 เมษายน 63 ทั้งนี้คนที่จะสามารถสละสิทธิ์ได้ ต้องเป็นคนที่ไม่เคยยืนยันสิทธิ์ รอบ 1 และ สละสิทธิ์ รอบ 1 เพื่อไปสมัครรอบ 2 มาก่อน

              ปล. สำหรับคนที่ผ่านการคัดเลือก รอบ 2 พี่แนนนี่ขอแนะนำว่า ให้น้องๆ ตัดสินใจให้รอบคอบ ก่อนที่จะทำการยืนยันสิทธิ์ในวันที่ 22 - 23 เมษายนนี้ จะดีกว่าค่ะ

**Q: คะแนน/เกรด ไม่ถึงเกณฑ์ขั้นต่ำ ขาด 1 คะแนน ยื่นสมัครได้**

A: ถ้าถามว่า สมัครได้ไหม ตอบเลยว่าทำได้! แต่พี่จะไม่แนะนำให้สมัคร เพราะจะทำให้เสียอันดับไปฟรีๆ คนที่คะแนนไม่ถึงเกฑณ์จะเหมือนกับว่า คุณสมบัติไม่ครบ จะไม่ถูกนำไปพิจารณาคัดเลือก แม้ว่าคะแนนวิชาอื่นๆ จะสูงมากก็ตาม

**Q: ค่าสมัครรอบ 3 เท่าไหร่**

A: อันดับละ 100 บาท สมัครเท่าไหร่จ่ายเท่านั้น + ค่าส่วนกลาง 50 บาท รวมสูงสุด 650 บาท

**Q: จ่ายค่าสมัครทางไหนได้บ้าง**

A: มี 3 ทางให้เลือก 1) เซเว่น หรือ counter service 2) mobile banking (QR code/Bar code) 3) บัตรเครดิต

**Q: ไม่ปริ้นท์เอกสารไปจ่ายเงินได้ไหม**

A: ได้ค่ะ แต่ถ้าไปจ่ายที่เซเว่น หรือ counter service ปริ้นท์ไปดีกว่าค่ะ กันข้อผิดพลาดที่อาจจะเกิดขึ้น

**Q: จ่ายเงินได้ถึงเมื่อไหร่**

A: วันรับสมัครวันสุดท้าย 27 เมษายน 63 แต่ภายใน 23.29 น. (ก่อนปิดระบบรับสมัคร)

**Q: สาขาวิชา A เป็นรับแบบใช้ PAT 1 กับ PAT 7 มีคะแนนทั้ง 2 อย่าง ยื่นทั้งคู่ได้ไหม**

A: ตรงนี้ขึ้นอยู่กับสาขาวิชาค่ะ ถ้าเปิดรับแยกกัน คนละรหัสกัน ก็สามารถสมัครได้ แต่ถ้าเปิดรับรวมกันก็ต้องเลือกอย่างใดอย่างหนึ่งเท่านั้น

**Q: สมัครแล้ว จ่ายเงินแล้ว เปลี่ยนสาขา/อันดับ ทำได้ไหม**

A: ได้ค่ะ น้องๆ ที่จ่ายเงินแล้ว สามารถเข้าเปลี่ยนสาขาวิชาได้ หรือสลับอันดับ กี่ครั้งก็ได้ จนกว่าจะถึงเวลา 23.59 น. ของวันรับสมัครวันสุดท้าย และถ้าโอเคแล้ว อย่าลืม! "กดยืนยันการเลือกสาขา" ด้วย แต่ต้องระวัง เพราะน้องๆ จะกดยืนยันการเลือกสาขาวิชา ได้แค่ 3 ครั้งเท่านั้น

**Q: สมัครแล้ว จ่ายเงินแล้ว 4 สาขาวิชา อยากเพิ่มสาขาวิชาอีกได้ไหม**

A: ได้ค่ะ เข้าไปเพิ่มสาขาวิชา แล้วก็ไปชำระเงินเพิ่มเฉพาะสาขาวิชาที่สมัครเพิ่ม เช่น สมัครไปแล้ว 2 สาขาวิชา จ่ายเงินไป 250 บาท สมัครเพิ่ม 2 สาขาวิชา ก็ไปจ่ายเงินเพิ่ม 100 บาท เท่านั้น

**Q: จ่ายค่าสมัครแล้ว สถานะขึ้นแล้ว ถือว่าสมัครเสร็จแล้วใช่ไหม**

A: การสมัครจะสมบูรณ์ ก็ต่อเมื่อ จ่ายเงินแล้ว สถานะขึ้นแล้ว และ "กดยืนยันสาขาวิชา" (ถ้ายืนยันแล้ว จะกดปริ้นท์ใบสมัครได้)

**Q: ใบเสร็จ ต้องเก็บไว้ไหม**

A: เก็บค่ะ หลักฐานทุกอย่างเก็บไว้ให้หมด ทั้งใบสมัคร ใบชำระเงินและใบเสร็จ เก็บไว้ให้ดีดีเลย รวมถึงรหัสผ่าน Password ด้วย



ที่มา <https://www.dek-d.com/tcas/55169/>

**เตรียมความพร้อมก่อนสมัคร**  
                 เนื่องจากรอบนี้ น้องๆ จะไม่ต้องกรอกคะแนน หรือ ประวัติส่วนตัวใดๆ ในหน้าการสมัครแล้ว จึงมีขั้นตอนเพิ่มขึ้นมาก่อนการสมัคร คือ  
                    1. ลงทะเบียน <https://student.mytcas.com/> ใครที่ลงทะเบียนไว้แล้วตั้งแต่รอบ 1-2 ไม่ต้องลงทะเบียนใหม่แล้วนะคะ ถือว่าเรามีข้อมูลแล้ว ส่วนน้องๆ ที่ไม่เคยลงทะเบียนมาก่อนเลย จะต้องลงทะเบียนก่อน เพื่อให้ระบบมีข้อมูลของเรานั่นเอง  
  
                    2. ตรวจสอบข้อมูล GPAX และหน่วยกิตของตัวเอง ซึ่ง ทปอ. จะดึงข้อมูลมาจากฐานข้อมูล iCAS  ถ้าถูกต้องอยู่แล้ว ไม่ต้องทำอะไร แต่ถ้าผิดหรือไม่ขึ้นข้อมูล ให้กดปุ่มแก้ไขข้อมูล และใส่ข้อมูลใหม่ให้ถูกต้อง พร้อมแนบไฟล์ ปพ.1 ที่เป็น .pdf เพื่อส่งข้อมูลให้แอดมินตรวจสอบความถูกต้องและแก้ไขข้อมูลให้ ขั้นตอนนี้สำคัญมากๆ เพราะบางมหาวิทยาลัยกำหนดเกรดและหน่วยกิตวิชาเรียน จะดึงข้อมูลจากระบบ MyTCAS ไปประมวลผล ขั้นตอนการตรวจสอบและแก้ไข GPAX นั้น ทำได้ถึง 16 เม.ย.นี้เท่านั้น  
  
                    3. ตรวจสอบคะแนนดิบ โดยระบบจะดึงข้อมูลจาก สทศ. มา น้องๆ มีหน้าที่เข้าไปดูความถูกต้องของคะแนน ทั้ง O-NET, GAT PAT, วิชาสามัญ 9 วิชา และ V-NET ของน้องๆ อาชีวะ ถ้าถูกต้องแล้ว ไม่ต้องกดแก้ไขใดๆ แต่ถ้าผิด ให้แนบไฟล์คะแนนที่ถูกต้องที่มาจากเว็บไซต์ของ สทศ. มาเป็นหลักฐานขอแก้ไขคะแนน หากมีการส่งหลักฐานเท็จ จะมีการพิจารณาบทลงโทษด้วย สำหรับการตรวจสอบคะแนน สามารถทำได้ถึง 26 เม.ย. ค่ะ



**ขั้นตอนการสมัคร**  
                   1. เข้าระบบ <https://student.mytcas.com/> ใส่อีเมลและรหัสผ่าน ระบบจะเปิดรับสมัคร 17 เม.ย.63 (ถ้าเทียบเวลาจากปีก่อน ระบบเปิดเที่ยงคืนค่ะ) ถ้าลืมรหัสผ่าน ให้กดลืมรหัสผ่านและทำตามขั้นตอน แต่ถ้าลืมทั้งคู่ รีบติดต่อ ทปอ. เพื่อทำการเปลี่ยนอีเมล  
                  2. เลือกรอบการสมัคร **รอบที่ 3 รับตรงร่วมกัน** อ่านข้อกำหนดและเงื่อนไข จากนั้นกดยอมรับ

[](https://www.dek-d.com/tcas/55169/)

                   3. เลือกสาขาที่ตนเองสนใจไว้ 20 อันดับ ขั้นตอนนี้จะยังไม่ใช่การจัด 6 อันดับนะคะ แต่ระบบจะให้เราคัด 20 สาขาที่เราสนใจจริงๆ แยกออกมาก่อน เพราะจำนวนสาขาที่เปิดรับในรอบ 3 มีหลายพันสาขา อาจเลือกผิดๆ ถูกๆ ได้ค่ะ การหาคณะที่สนใจสามารถ search หาจากชื่อมหาวิทยาลัย หรือ คำที่เกี่ยวข้องกับสาขาวิชานั้นก็ได้ เมื่อมีผลลัพธ์ขึ้นมาแล้ว ให้คลิกเพื่อขึ้นเครื่องหมายดาวที่คณะ/สาขานั้นๆ

[](https://www.dek-d.com/tcas/55169/)  
  
[](https://www.dek-d.com/tcas/55169/)

                   4. เลือกจัด 6 อันดับที่เราสนใจ (จาก 20 อันดับที่ได้เลือกไว้ในทีแรก) ขอให้เลือกตามคณะที่เราอยากเรียนจริงๆ เพราะระบบคัดเลือก จะพิจารณาทีละอันดับลงมาค่ะ ถ้าติดตั้งแต่อันดับ 1 น้องๆ จะต้องเรียนสาขาในอันดับที่ 1 เลย ไม่สามารถเลือกเรียนในอันดับอื่นได้ แม้ว่าจะติดเหมือนกัน สูงสุดเลือกได้ 6 อันดับ แต่เลือกไม่ถึง 6 อันดับก็ได้เช่นกันค่ะ แต่ถ้าเลือกไม่ครบ 6 อันดับ น้องๆ จะต้องเลือกให้ลงมา 1 2 3 4 นะคะ ไม่สามารถเว้นว่างบางอันดับได้ ระบบจะแจ้งเตือนไม่ให้ทำรายการต่อค่ะ

[](https://www.dek-d.com/tcas/55169/)  
  
[](https://www.dek-d.com/tcas/55169/)

                    5. เมื่อเลือกครบแล้ว ให้กดยืนยันสาขา และชำระเงิน ทำได้ 3 วิธีคือ เคาน์เตอร์เซอร์วิสทั่วประเทศ, Mobile Banking และ บัตรเครดิต กำหนดวันสุดท้ายที่ชำระคือ 23.29 น. ของวันที่ 27 เม.ย.63  
                    6. การแก้ไขข้อมูลสาขาที่จัดอันดับไป สามารถแก้ได้ทั้งหมด 3 ครั้งค่ะ แม้ว่าจะชำระเงินไปแล้วก็สามารถแก้ไขได้ เพราะระบบจ่ายเงินแยกกับระบบการจัดอันดับ ดังนั้น จะแก้ไขให้เรียบร้อยแล้วค่อยไปจ่ายเงินก็ได้ หรือ ไปจ่ายเงินแล้วค่อยกลับมาแก้ไขก็ได้ค่ะ แต่ถ้ายังไม่กดยืนยันการเลือกสาขา สามารถแก้ไขเปลี่ยนแปลงได้ไม่จำกัดจำนวนครั้ง  
                    7. หลังจากนี้ก็รอไปยาวๆ จนถึงวันที่ 8 พ.ค. 63 วันประกาศผลรอบที่ 3 พร้อมทั้งเปิดระบบการยืนยันสิทธิ์/สละสิทธิ์ ใน MyTCAS เลย โดยไม่ต้องสัมภาษณ์ ซึ่งเป็นกรณีพิเศษของปี 63 เนื่องจากสถานการณ์ Covid-19

                โดยสรุป ขั้นตอนการสมัคร TCAS รอบ 3 ก็ไม่มีอะไรยุ่งยากค่ะ เผลอๆ ง่ายกว่าการสมัครรับตรงในรอบ 1-2 เพราะไม่ต้องกรอกข้อมูลและคะแนนอะไรเลย    เรามีหน้าที่เช็กความถูกต้องของข้อมูลที่ระบบดึงมาจาก สทศ. และฐานเกรดเท่านั้นเองค่ะ อ่านขั้นตอนจบแล้ว พี่มิ้นท์แนะนำว่่าก่อนถึงวันสมัคร น้องๆ ควรมีคณะในใจแล้วว่า 20 ตัวเลือกสุดท้ายของเราคืออะไร